CELEX: 62018TN0022
Language: el
Date: 2018-01-19 00:00:00
Title: Υπόθεση T-22/18: Προσφυγή της 19ης Ιανουαρίου 2018 — Βουλγαρία κατά Επιτροπής

19.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/46
            
         Προσφυγή της 19ης Ιανουαρίου 2018 — Βουλγαρία κατά Επιτροπής
   (Υπόθεση T-22/18)
   (2018/C 104/59)
   Γλώσσα διαδικασίας: η βουλγαρική
   
      Διάδικοι
   
   
      Προσφεύγουσα: Δημοκρατία της Βουλγαρίας (εκπρόσωποι: E. Petranova και L. Zaharieva)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την εκτελεστική απόφαση (ΕΕ) 2017/2014 της Επιτροπής, της 8ης Νοεμβρίου 2017, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) [κοινοποιηθείσα υπό τον αριθμό C(2017) 7263], στο μέτρο που αφορά τη θέση του προϋπολογισμού 6711 και αποκλείει από τη χρηματοδότηση της Ευρωπαϊκής Επιτροπής, στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), ορισμένες δαπάνες της Δημοκρατίας της Βουλγαρίας ύψους 11 685 774,48 ευρώ, με δημοσιονομικές επιπτώσεις ύψους 11 412 865,79 ευρώ, κατόπιν μειώσεων ύψους 272 908,69 ευρώ·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δέκα λόγους ακυρώσεως:
   
               1.
            
            
               Λόγοι που αφορούν αποκλεισθέντα από τη χρηματοδότηση της Ευρωπαϊκής Ένωσης ποσά λόγω ελλείψεων στον βασικό έλεγχο «Επαρκής ποιότητα των επιτόπιων ελέγχων» και ανεπάρκειας στον βασικό έλεγχο «Επαρκής επαλήθευση των αιτήσεων πληρωμής»· λόγω ελλείψεων στον βασικό έλεγχο «Κατάλληλη αξιολόγηση του εύλογου χαρακτήρα των δαπανών — δαπάνες σχετικές με άμεσες αγορές»· λόγω ελλείψεων στον βασικό έλεγχο «Κατάλληλη αξιολόγηση του εύλογου χαρακτήρα των δαπανών — δαπάνες σχετικές με την επιτροπή αξιολόγησης»:
               
                           —
                        
                        
                           Μη τήρηση της διαδικασίας εκκαθαρίσεως ως προς τη συμμόρφωση του άρθρου 52 του κανονισμού 1306/2013 και του άρθρου 34 του εκτελεστικού κανονισμού 908/2014, στο μέτρο που η Επιτροπή προσέθεσε νέους λόγους προς στήριξη των διαπιστώσεών της σχετικά με την ποιότητα των επιτόπιων ελέγχων·
                        
                     
                           —
                        
                        
                           Παραβίαση της αρχής της ασφάλειας δικαίου στο μέτρο που δεν υπάρχουν σαφή κριτήρια και οδηγίες σχετικά με την επαρκή ποιότητα των επιτόπιων ελέγχων·
                        
                     
                           —
                        
                        
                           Παραβίαση της αρχής της χρηστής δημοσιονομικής διαχειρίσεως και μη τήρηση της διαδικασίας εκκαθαρίσεως του άρθρου 52 του κανονισμού 1306/201, στο μέτρο που πραγματοποιήθηκαν αδικαιολόγητες δημοσιονομικές διορθώσεις·
                        
                     
                           —
                        
                        
                           Μη τήρηση της διαδικασίας εκκαθαρίσεως ως προς τη συμμόρφωση του άρθρου 52 του κανονισμού 1306/2013 και των κατευθυντήριων γραμμών για τον υπολογισμό των δημοσιονομικών διορθώσεων σε σχέση με τη δημοσιονομική διόρθωση που πραγματοποιήθηκε βάσει του μέτρου αριθ. 311 για τα οικονομικά έτη 2013, 2014 και 2015·
                        
                     
                           —
                        
                        
                           Παράβαση των κατευθυντήριων γραμμών για τον υπολογισμό των δημοσιονομικών διορθώσεων, στο μέτρο που το ποσό της πραγματοποιηθείσας δημοσιονομικής διορθώσεως δεν ήταν ανάλογο του πραγματικού κινδύνου προκλήσεως δημοσιονομικής ζημίας στην Ένωση·
                        
                     
                           —
                        
                        
                           Μη τήρηση της διαδικασίας εκκαθαρίσεως ως προς τη συμμόρφωση του άρθρου 52 του κανονισμού 1306/2013 και παράβαση των κατευθυντήριων γραμμών για τον υπολογισμό των δημοσιονομικών διορθώσεων κατά την εφαρμογή δημοσιονομικών διορθώσεων σε σχέση με την επαρκή ποιότητα των επιτόπιων ελέγχων·
                        
                     
                           —
                        
                        
                           Παράβαση του άρθρου 34, παράγραφος 6, του εκτελεστικού κανονισμού 908/2014, του άρθρου 12, παράγραφος 8, του κατ’ εξουσιοδότηση κανονισμού 907/2014 και των κατευθυντήριων γραμμών για τον υπολογισμό των δημοσιονομικών διορθώσεων και παραβίαση της αρχής της αναλογικότητας κατά την εφαρμογή διορθώσεων για όλες τις δαπάνες των οποίων ζητήθηκε η επιστροφή·
                        
                     
                           —
                        
                        
                           Μη τήρηση της διαδικασίας εκκαθαρίσεως ως προς τη συμμόρφωση του άρθρου 52, παράγραφος 2, του κανονισμού 1306/2013, παράβαση των κατευθυντήριων γραμμών για τον υπολογισμό των δημοσιονομικών διορθώσεων και παραβίαση της αρχής της αναλογικότητας σε σχέση με τον ορισμό του λόγου εφαρμογής διορθώσεων όσον αφορά έργα της ελεγχόμενης περιόδου·
                        
                     
         
               2.
            
            
               Λόγοι που αφορούν μόνον αποκλεισθέντα από τη χρηματοδότηση της Ευρωπαϊκής Ένωσης ποσά λόγω ελλείψεων στον βασικό έλεγχο «Κατάλληλη αξιολόγηση του εύλογου χαρακτήρα των δαπανών — δαπάνες σχετικές με την επιτροπή αξιολόγησης»:
               
                           —
                        
                        
                           Μη τήρηση της διαδικασίας εκκαθαρίσεως ως προς τη συμμόρφωση του άρθρου 52 του κανονισμού 1306/2013, παράβαση του άρθρου 12 του κατ’ εξουσιοδότηση κανονισμού 907/2014 και παραβίαση της αρχής της ασφάλειας δικαίου σε σχέση με τις κατευθυντήριες γραμμές για τον υπολογισμό των δημοσιονομικών διορθώσεων κατά την εφαρμογή της μεθοδολογίας για τον υπολογισμό των δημοσιονομικών διορθώσεων·
                        
                     
                           —
                        
                        
                           Παραβίαση της αρχής της αναλογικότητας σε σχέση με το ποσό των δημοσιονομικών διορθώσεων που εφάρμοσε η Επιτροπή.